На основу члана 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016 - др. Закон, 108/2016, 113/2017, 95/2018 и 153/2020 ) и члана 21.став 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“ бр.16/2018 ), члана 18. став 1. Одлуке о прибављању, располагању и управљању стварима у јавној својини („Сл.лист Града Ниша“ број 80/2021, 85/2021 и 85/2022), члана 37. став 1. тачка 16. Статута Града Ниша („Сл.лист Града Ниша“, бр. 88/2008, 143/2016 и 18/2019),

Скупштина Града Ниша на седници од \_\_\_\_\_\_\_\_\_\_ 2023. године, доноси

**Р Е Ш Е Њ Е**

**I ОТУЂУЈЕ СЕ ЖДРАЉЕВИЋ ЗОРАНУ из Ниша , ул. Поповачка бб Медошевац - Ниш, као најповољнијем понуђачу у поступку јавног надметања** гаража у ул.Стевана Сремца бр.12, једно гаражно место означено бројем ГМ2 површине 11 м2 у подруму зграде објекта бр.1 изграђеног на кп.бр.6350/36 КО Ниш-Бубањ уписана у Лист непокретности бр.13832 КО Ниш-Бубањ на којој је уписано право јавне својине Града Ниша.

**II** Непокретност из тачке I овог решења отуђује се по цени од **4.600,00 EUR**, која се исплаћује у динарској противвредности по средњем званичном курсу Народне банке Србије на дан уплате, која је у поступку јавног надметања постигнута као највиша.

**III** **ОВЛАШЋУЈЕ СЕ** Градоначелница Града Ниша да у року од 30 дана од дана доношења овог решења, у име Града Ниша, са прибавиоцем непокретности ближе описаној у тачки I овог решења закључи Уговор о отуђењу непкретности у јавној својини Града Ниша, којим ће се ближе регулисати међусобна права и обавезе уговорних страна које проистичу из овог решења, а по претходно прибављеном мишљењу Правобранилаштва Града Ниша.

**IV** Ово решењеобјавити у ,,Службеном листу Града Ниша''.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2023.године**

**СКУПШТИНА ГРАДА НИША**

**ПРЕДСЕДНИК**

**др Бобан Џунић**

**О Б Р А З Л О Ж Е Њ Е**

На основу члaнa 18. став 1. Закона о јавној својини („Службени гласник“ РС број 72/11, 88/13, 105/14 и 104/2016 – др.закон и 108/2016, 113/2017, 95/2018 и 153/2020), прописано је да су носиоци права јавне својине у смислу овог закона Република Србија, аутономна покрајина и јединица локалне самоуправе.

Увидом у лист непокретности бр. 13832 КО Ниш-Бубањ утврђено је да је Град Ниш носилац прва јавне својине на гаражи у ул.Стевана Сремца бр.12, једно гаражно место означено бројем ГМ2 површине 11 м2, на коме је у листу непокретности бр. 13832 КО Ниш-Бубањ уписано право јавне својине Града Ниша.

Чланом 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“ бр.16/2018 у даљем тексту: Уредба), прописано је да се непокретности у јавној својини прибављају и отуђују по правилу у поступку јавног надметања.

Чланом 27. Став 10. Закона о јавној својини („Службени гласник“ РС број 72/11, 88/13, 105/14 и 104/2016 – др.закон и 108/2016, 113/2017, 95/2018 и 153/2020), прописано је да о располагању стварима у јавној својини јединице локалне самоуправе под условима прописаним законом, одлучује орган јединице локалне самоуправе одређен у складу са законом и статутом јединице локалне самоуправе. Наоснову члана 37. став 1. тачка 16. Статута Града Ниша („Сл.лист Града Ниша“, бр. 88/2008, 143/2016 и 18/2019), и члана 18. став 1. Одлуке о прибављању, располагању и управљању стварима у јавној својини („Сл.лист Града Ниша“ бр. 80/2021, 85/2021 и 85/2022 у даљем тексту: Одлука) уређено је да о прибављању и располагању односно отуђењу непокретних ствари из јавне својине Града Ниша , одлучује Скупштина Града Ниша.

У складу са Уредбом, почетна купопродајна цена непокретности, која се отуђује из јавне својине утврђује се у висини тржишне вредности предметне непокретности, израђене у еврима, с тим што се исплата врши у динарској противвредности по средњем званичном курсу Народне банке Србије на дан уплате.

Почетна цена предметне непокретности утврђена је на основу Извештаја о тржишној вредности непокретности Градске управе за финансије бр. 11-5099/2023-05 и иста износи 2.222,00 EUR.

На основу члана 19. Уредбе, Градоначелница Града Ниша решењем бр.1092/2023-01 од 12.04.2023.године формирала је Kомисију за споровођење поступка отуђења непокретности у јавној својини Града Ниша (у даљем тексту: Комисија).

На основу члана 18. став 2. Одлуке Решењем Градоначелнице Града Ниша бр.1092/2023-01 покренут је поступак отуђења предметне непокретности из јавне својине Града Ниша у поступку јавног надметања.

Чланом 10. став 2. Одлуке утврђено је да Градска управа за имовину и одрживи развој, припрема акте за органе Града о прибављању и располагању непокретним стварима у јавној својини Града. Поступајући по налогу из става III наведеног решења, спровела је поступак јавног објављивања Огласа за отуђење непокретности у јавној својини Града Ниша у поступку јавног надметања, који је објављен у дневном листу ,,АЛО'' дана 13.04.2023.год.

Након спроведеног поступка јавног надметања, које је одржано дана, 19.05.2023.год., поступајући по члану 21. Уредбе, Комисија је утврдила Предлог да се прометна непокретност у јавној својини отуђи понуђачу који је у поступку јавног надметања понудио највишу купопродајну цену од 4.600,00 EUR, и то Ждраљевић Зорану из Ниша , ул.Поповачка бб, Медошеевац-Ниш.

На основу чл.37. тачка 16. Статута Града Ниша и члана 18. став.1.Одлуке, а у вези члана 21. став 2. Уредбе, одлуку о отуђењу непокретности из јавне својине Града Ниша, након спроведеног поступка јавног надметања, доноси Скупштина Града Ниша.

У складу са наведеним, утврђено је да су испуњени услови за отуђење непокретности гараже у ул.Стевана Сремца бр.12, једно гаражно место означено бројем ГМ2 површине 11 м2, Ждраљевић Зорану из Ниша, ул.Поповачка бб, Медошевац- Ниш, који је у поступку јавног надметања проглашен најповољнијим понуђачем, те је одлучено је као у диспозитиву овог решења.

Обрађивач:Анђелија Стаменковић, кординатор групе

Контролисала: Јелена Лилић,шеф одсека

Одобрила:Марлена Чуљковић,руководилац сектора

**ГРАДСКА УПРАВА ЗА ИМОВИНУ**

**И ОДРЖИВИ РАЗВОЈ**

**НАЧЕЛНИК**

**\_\_\_\_\_\_\_\_\_\_\_\_\_\_\_\_\_\_\_\_**

**Ружица Ђорђевић,дипл.правник**